આજકાલ આપણે હિટલરનું નામ વધુ સાંભળીએ છીએ – હિટલરનો પ્રચારપ્રધાન – ગોબેલ્સ હતો, એક અસત્ય-જુઠ્ઠાણું એકસો વખત બોલો એટલે એ સત્ય બની જાય છે – આ તેનો સિદ્ધાંત હતો! હવે જુઠ્ઠાણાંનો પ્રચાર એકસો વખત નહિ – હજ્જારો વખત થવા લાગ્યો છે! અને રૂપાળું નામ છેઃ સોશિયલ મિડિયા – જે હવે એન્ટિ-સોશિયલની ભૂમિકામાં છે. વોટ્સએપ – સોશિયલ મિડિયા – એક (અદ્)ભૂત આકાશવાણી! છે. ક્યાંથી આવે છે? કોણ બોલે છે? જવાબદાર કોણ? આ મિડિયાનું કામ જનમતનો પરપોટો સર્જવાનું છે. આવા જનમતના નામે સર્વે-મોજણી થાય છે અને લોકો તેને સત્ય માની બેસે છે.